
NR _____________/_____________                                                      
                                                                                                                  NICOLAE ROBU

REFERAT

privind modificarea tarifelor pentru serviciile funerare, modificarea tarifelor permiselor de lucru şi locurilor de veci aprobate prin H.C.L. nr.64/25.02.2014, prin indexare pentru anul 2015 cu rata inflaţiei corespunzătoare anului 2014,

tarife practicate în cimitirele aparţinând Primăriei Municipiului Timişoara

        Având în vedere faptul că serviciile funerare, de curăţenie, lucrările şi bunurile necesare realizării serviciilor funerare în cimitirele aparţinând Primăriei Municipiului Timişoara au fost concesionate prin licitaţie publică, în baza H.C.L.M.T. nr.266/28.06.2005 şi H.C.L.M.T. nr.291/30.05.2013 societăţilor S.C. DenisAlex S.R.L., S.C. G.O.D. Company S.R.L. şi S.C. ADH Matkons S.R.L.

            În conformitate cu Regulamentul de funcţionare a cimitirelor şi a crematoriilor aparţinând Primăriei Municipiului Timişoara H.C.L.nr.354/25.10.2011, tarifele aferente lucrărilor şi serviciilor funerare precum şi tarifele permiselor de lucru şi concesionări locuri de veci sunt aprobate prin hotărârea Consiliului Local.

         Prin Hotărîrea Consiliului Local nr. 64/25.02.2014 tarifele pentru serviciile funerare practicate în cimitirele aparţinând Primăriei Municipiului Timişoara, au fost majorate cu rata inflaţiei pentru anul 2013. În luna Ianuarie 2015 s-a indexat cu rata inflaţiei, corespunzătoare anului 2014 redevenţa pe care o au de achitat la bugetul local, societăţile concesionare de mai sus, conform contractelor de concesiune.

         Astfel, se impune modificarea tarifelor pentru serviciile funerare practicate în cimitirele aparţinând Primăriei Municipiului Timişoara, prin indexarea cu rata inflaţiei stabilită pentru anul 2014, adică 1,07%.

          De asemenea se impune majorarea tarifelor permiselor de lucru şi locurilor de veci cu acelaşi procent de 1,07%, care ne-a fost comunicat de către Institutul Naţional de Statistică–Direcţia Regională de Statistică Timiş.

                  În Anexă – Nota de Fundamentare pentru tarife, atât la Articolul 1 şi 2 Săpat groapă înhumare adult şi Săpat groapă înhumare copil, cât şi la Articolul 3 şi 4 Tarif înhumare adult şi Tarif înhumare copil se observă faptul că tariful pentru copil este la jumătate din tariful unui adult. Pentru că şi locul de copil ca suprafaţă este jumătate din cel al unui adult, propunem ca şi concesiunea locului de veci pentru copil să fie jumătate din concesiunea unui loc de veci pentru un adult.

